Title: Správa zo zasadnutia PS pre mládež Rady Európskej Únie
Author: user
Last saved by: maria.kupkova
Company: MZV

Správa zo zasadnutia Pracovnej skupiny  pre mládež Rady Európskej Únie

Dátum :  12. - 13. septembra  2010
Miesto :   Rada EÚ, Brusel
Účastníci za Slovenskú republiku: Róbert Eisner (MŠVVaŠ SR)

Agenda

1.   Schválenie agendy

2.   Informácie Predsedníctva

3.   Informácie Komisie
  
4.  Návrh uznesenia Rady o práci s mládežou
     -  diskusia
         = doc. 13134/10 JEUN 29

5. Návrh záverov Rady o Európskej a medzinárodnej agende týkajúcej sa detí, mládeže a práv detí
    - diskusia
       = doc. 13135/10 JEUN 30

6. Štúdia o prístupe mládeže ku kultúre – záverečná správa
    a) prezentácia Komisie

    b) Návrh záverov Rady o prístupe mládeže ku kultúre
    - diskusia
       = doc. 13136/10 JEUN 31

7.  Rôzne

K jednotlivým bodom

1. Schválenie agendy

Agenda zasadnutia bola schválená bez zmien. 

2. Informácie Predsedníctva

Rokovanie pracovnej skupiny viedol J. van Hee z flámskeho ministerstva zodpovedného za otázky mládeže. PRES rozdalo kľúčové odkazy z konferencie „Európa detí“ (v prílohe). Pripomenulo zaslanie národných príspevkov v rámci štruktúrovaného dialógu a registráciu na decembrový seminár v Namur.  

3.   Informácie Komisie

15. septembra sa má prijať a zverejniť iniciatíva Mládež v pohybe. Dnes, 13. septembra, sa bude na pôde Komisie konať krátky seminár o štúdii o prístupe mládeže ku kultúre. 

4.  Návrh uznesenia Rady o práci s mládežou

Práca s mládežou, rovnako ako špecifické voľnočasové aktivity, patrí medzi „mimoškolské“ vzdelávanie,  a je založená na procese informálneho učenia a neformálneho vzdelávania a dobrovoľnej účasti. Tieto činnosti a procesy si účastníci riadia sami alebo prebiehajú pod pedagogickým vedením buď profesionálnych alebo dobrovoľných pracovníkov s mládežou/lídrov a môžu sa vyvíjať a podliehať zmenám. Práca s mládežou vedie mladých ľudí k zodpovednosti za svoje činy tým, že sú do jej rozvoja a vykonávania aktívne zapojení. Práca s mládežou predstavuje pridanú spoločenskú hodnotu aj tým, že  šíri univerzálne hodnoty týkajúce sa ľudských práv, demokracie, mieru, boja proti rasizmu, kultúrnej rozmanitosti, solidarity a udržateľného rozvoja. Komisia a členské štáty sa vyzývajú, aby vytvárali viac príležitostí na prácu s mládežou, posilnili úlohu práce s mládežou v spoločnosti a umožnili kvalitatívny rozvoj práce s mládežou. 

Špecifická  diskusia

Časť „POTVRDZUJÚ, ŽE“ 
SI – v definícii práce s mládežou v ods. 2. navrhujú uviesť „špecifickom informálnom vzdelávaní“
IE – taktiež úprava definície. COM, AT, SK nesúhlasia a podporujú text PRES.  

Časť „UZNÁVAJÚ, ŽE“ 
PRES poznamenalo, že IE a SE malo písomnú pripomienku k výrazu „stereotypné kultúry“, preto navrhuje vrátiť sa k zneniu z predchádzajúcej verzie dokumentu (ods. 1)
AT – spomenúť aj vplyv médií  a rovesníkov (ods. 1). Zlúčiť odseky 3. a 4
CZ – v ods. 2 zmeniť formálne učenie na vzdelávanie
      - v ods. 4 doplniť „podnikateľský duch“
COM – v ods. 4 zmieniť zdravie
AT -  navrhuje úpravu ods. 7, v ktorom sa spomína sociálno-ekonomický dopad práce s mládežou
Časť „PRETO SÚHLASIA, ŽE“ 
FI – problém s výrazom „funders“ v ods. 1. PRES vypustí.

Časť „A PRETO VYZÝVAJÚ  ČLENSKÉ ŠTÁTY, ABY“
AT, SE – v ods. 1 vypustiť „napríklad vypracovanie potrebného legislatívneho rámca“
NL, SK, AT, SE, LV – privítali by navrátenie vyškrtnutého ods. 3 o úlohe regionálnych a miestnych orgánov
IT – v ods. 1 uviesť na začiatku „podporovať. SK a COM nesúhlasia. SK  navrhlo alternatívne znenie (podpora SE)

Časť „VYZÝVAJÚ KOMISIU, ABY“
UK, ES – v ods. 2 sa má na mysli aj finančná pomoc, a preto je formulácia v tomto ods. prisilná. AT, PL, IT a COM nesúhlasia, nakoľko je to výzva Komisii a profitovať z toho môžu aktéri na poli mládeže

Časť „VYZÝVAJÚ ČLENSKÉ ŠTÁTY A KOMISIU, ABY“
COM – potrebné spomenúť „zvyšovanie povedomia“ o práci s mládežou
SE, UK, IT – problém s ods. 4 o vyvinutí európskych a národných stratégií pre budovanie kapacít pre prácu s mládežou. COM navrhla kompromisné znenie (podporovať vyvinutie nových stratégií...)
LU – doplniť mládežníckych lídrov do ods. 7 
AT – poskytovať dostatočné informácie o práci s mládežou nie je len úlohou štátu, ale aj ostatných aktérov politiky mládeže (ods. 9)

Časť „NABÁDAJÚ OBČIANSKU SPOLOČNOSŤ PÔSOBIACU V OBLASTI MLÁDEŽE, ABY“
FI, SE, SK – občianska spoločnosť nemá kompetencie pre umožnenie prístupu pracovníkom s mládežou k rôznym formám vzdelávania. Potrebné preformulovať.  
COM – chýba definícia mládežníckeho lídra

Záver: Delegácie prerokovali v druhom čítaní návrh uznesenia Rady o práci s mládežou. Mnohé pripomienky ČŠ vyplývajú z odlišnej vnútroštátnej úpravy tejto problematiky. Niektoré ČŠ majú stále problém s definíciou práce s mládežou. Niekoľko delegácií nesúhlasí s požiadavkou na vypracovanie špecifických stratégií pre prácu s mládežou. 

5.  Návrh záverov Rady o Európskej a medzinárodnej agende týkajúcej sa detí, mládeže a práv detí

K dokumentu neboli vznesené žiadne pripomienky. 

Záver: Pracovná skupina dosiahla konsenzus pokiaľ ide o návrh záverov Rady o Európskej a medzinárodnej agende týkajúcej sa detí, mládeže a práv detí. Dokument bude prijatý na Rade pre vzdelávanie, mládež, kultúru a šport ako tzv. bod „A“. 

6. Štúdia o prístupe mládeže ku kultúre – záverečná správa

a) prezentácia Komisie

Prístup ku kultúre má v rámci štúdie 2 rozmery: prístup mládeže ako užívateľov (múzeá, koncerty, knižnice) a  ako aktívnych účastníkov a tvorcov umenia. Mladí ľudia sú aktívnejší ako dospelí pokiaľ ide o kultúrny život. Potrebné je rozšíriť tento prístup pre všetkých mladých ľudí vrátane tých s menšími príležitosťami. 16 ČŠ rieši tento problém na strategickej úrovni. Peniaze, geografické obmedzenia a čas zostávajú hlavnou prekážkou pri prístupe mládeže ku kultúre. Okrem nich ešte aj postoje mladých ľudí a samotná ponuka kultúry.   Prístup k informáciám sa zdá byť limitovaný a potrebuje širšie preskúmanie, nedostatočná je aj komunikácia medzi príslušnými aktérmi. Dôležitá je aj úloha rodiny, sociálneho prostredia a dobrovoľníctva pri povzbudzovaní v účasti na kultúrnom živote.  Zlepšiť by sa mal mediálny obraz mladých ľudí. Dôležitým motorom kultúrnej účasti je digitalizácia.   

b) Návrh záverov Rady o prístupe mladých ľudí ku kultúre

Strategický rámec pre európsku spoluprácu v oblasti mládeže predpokladá dobrú spoluprácu sektorov mládeže  a kultúry. V tomto zmysle je možné chápať aj túto iniciatívu. Prístup mladých ľudí ku kultúre zahŕňa dva hlavné aspekty: mladí ľudia ako užívatelia, nakupujúci, konzumenti a publikum; a mladí ľudia ako aktívni účastníci a tvorcovia umenia a kultúry. Prístup mladých ľudí ku kultúre prináša so sebou aj skúsenosť zo sebavyjadrenia, osobnostný rozvoj, radosť a otvorenosť voči iným kultúram. Členské štáty sú okrem iného vyzvané, aby uľahčovali prístup všetkých mladých ľudí ku kultúre a odstraňovali s ním spojené prekážky. 

Diskusia
Viaceré ČŠ poznamenali, že ešte neskončili proces národných konzultácií, preto prídu s pripomienkami na ďalšom zasadaní.

Časť „ZDÔRAZŇUJE“
EE – doplniť myšlienku dôležitosti kreatívneho vzdelávania

Časť „VYZÝVA A NABÁDA PRETO KOMISIU A ČLENSKÉ ŠTÁTY“
FR – vypustiť zmienku o Európskej karte mládeže (ods. 6)

Záver: Predsedníctvo predstavilo svoj  návrh záverov Rady o prístupe mladých ľudí ku kultúre. Prístup mládeže ku kultúre zahŕňa dva hlavné aspekty: mladí ľudia ako užívatelia, nakupujúci, konzumenti a publikum; a mladí ľudia ako aktívni účastníci a tvorcovia umenia a kultúry. Viaceré ČŠ poznamenali, že ešte neskončili proces národných konzultácií, preto prídu s pripomienkami na ďalšom zasadaní.

7. Rôzne

V rámci tohto bodu nevystúpila žiadna delegácia.

Správu vypracoval:   Ing. Róbert Eisner
Dátum:  20. 9. 2010

Správu schválil:  Mgr. Jaroslav Ivančo